**Bat clopote**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bat clopote azi peste țară,

Cuvântul rămâne iar mut!

În piepturi bat inimi să sară

Să pună durerii un scut!

Nu pot să îndure tăcerea

Impusă de aprig tribut

De vremuri amare ca fierea

Ce-au vrut să uităm de trecut!

Bat clopote azi peste glie

Pentru ce a fost și-a trecut,

Iar ultima noastră făclie

Urcă spre un alt început!

Flori dalbe se-aștern peste cale

Însoțind alaiul tăcut,

Răsună un cântec de jale

Și cerul îmi pare-abătut!

Bat clopote-n noaptea târzie,

Iar tunuri dau glas renăscut,

Norodul așteaptă-n trezie

Și plânge pe cel petrecut!

Bat clopote azi peste țară!